CELEX: 32018R1277
Language: hr
Date: 2018-09-18 00:00:00
Title: Uredba Vijeća (EU) 2018/1277 od 18. rujna 2018. o utvrđivanju izvoznih subvencija za meso peradi

24.9.2018   
               
               
                  HR
               
               
                  Službeni list Europske unije
               
               
                  L 239/1
               
            
         UREDBA VIJEĆA (EU) 2018/1277
         od 18. rujna 2018.
         o utvrđivanju izvoznih subvencija za meso peradi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Prema Uredbi Vijeća (EZ) br. 1234/2007 (1), koja je stavljena izvan snage Uredbom (EU) br. 1308/2013 Europskog parlamenta i Vijeća (2), Komisiji je dana ovlast za utvrđivanje subvencija kada se to smatra potrebnim u skladu s kriterijima i zahtjevima utvrđenima u Uredbi (EZ) br. 1234/2007. U tom kontekstu donesena je Provedbena uredba Komisije (EU) br. 689/2013 (3).
                  
               
                     (2)
                  
                  
                     Presudom od 20. rujna 2017. (4) Sud je proglasio nevažećom Provedbenu uredbu Komisije (EU) br. 689/2013. Sud je zaključio da nepoštovanje postupovnih pravila povezanih s donošenjem akta kojim se nanosi šteta čini bitna povreda postupka te da se akt koji je manjkav zbog takve povrede mora poništiti.
                  
               
                     (3)
                  
                  
                     Sud je presudio i da, unatoč bitnoj povredi postupka, nisu otkrivene pogreške koje bi utjecale na usklađenost akta koji sadržava mjere potrebne za provedbu Uredbe (EZ) br. 1234/2007. Zato je radi pravne sigurnosti i kako bi se izbjegao negativan utjecaj na provedbu Uredbe (EZ) br. 1234/2007 odlučio je da učinci sporne uredbe budu zadržani do stupanja na snagu novog akta koji će ga zamijeniti.
                  
               
                     (4)
                  
                  
                     Uredbom (EU) br. 1308/2013 stavljene su izvan snage postupovne odredbe Uredbe (EZ) br. 1234/2007 povezane s donošenjem akata kojima se utvrđuju subvencije. Uredba (EU) br. 1308/2013 primjenjuje se od 1. siječnja 2014.
                  
               
                     (5)
                  
                  
                     Stoga, kako bi se postupilo u skladu s presudom Suda, izvozne subvencije za meso peradi potrebno je utvrditi na istoj razini kako su bile utvrđene Provedbenom uredbom (EU) br. 689/2013. Zato bi se ova Uredba trebala primjenjivati retroaktivno u razdoblju od 19. srpnja 2013. do 31. prosinca 2013.
                  
               
                     (6)
                  
                  
                     Subvencije bi trebalo odobriti samo za proizvode kojima je dopušteno slobodno kretanje u Uniji i koji nose identifikacijsku oznaku kako je predviđeno člankom 5. stavkom 1. točkom (b) Uredbe (EZ) br. 853/2004 Europskog parlamenta i Vijeća (5). Ti bi proizvodi trebali udovoljavati i zahtjevima iz Uredbe (EZ) br. 852/2004 Europskog parlamenta i Vijeća (6).
                  
               
                     (7)
                  
                  
                     Subvencije koje se primjenjuju do donošenja Provedbene uredbe (EU) br. 689/2013 utvrđene su Provedbenom uredbom Komisije (EU) br. 360/2013 (7). Istek učinaka Provedbene uredbe (EU) br. 689/2013 stoga bi podrazumijevao, među ostalim, da se primjenjuje Uredba (EU) br. 360/2013. Stoga bi radi pravne sigurnosti Uredbu (EU) br. 360/2013 trebalo staviti izvan snage,
                  
               DONIJELO JE OVU UREDBU:
         
            Članak 1.
            
               1.   Izvozne subvencije odobravaju se za proizvode, za iznose i za razdoblje koji su utvrđeni u Prilogu ovoj Uredbi i u skladu s uvjetima predviđenima u stavku 2. ovog članka.
            
            
               2.   Proizvodi koji imaju pravo na izvoznu subvenciju na temelju ovog članka moraju ispunjavati odgovarajuće zahtjeve iz uredbi (EZ) br. 852/2004 i (EZ) br. 853/2004, a osobito uvjet da se moraju pripremati u odobrenom objektu i da udovoljavaju zahtjevima u vezi s identifikacijskom oznakom iz odjeljka I. Priloga II. Uredbi (EZ) br. 853/2004.
            
         
         
            Članak 2.
            Provedbena uredba (EU) br. 360/2013 stavlja se izvan snage.
         
         
            Članak 3.
            Ova Uredba stupa na snagu sedmog dana od dana objave u Službenom listu Europske unije.
            Primjenjuje se od 19. srpnja 2013. do 31. prosinca 2013.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. rujna 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).
         
            (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
         
            (3)  Provedbena uredba Komisije (EU) br. 689/2013 od 18. srpnja 2013. o određivanju izvoznih subvencija za meso peradi (SL L 196, 19.7.2013., str. 13.).
         
            (4)  Presuda od 20. rujna 2017., Tilly-Sabco/Komisija (C-183/16 P, ECLI:EU:C:2017:704).
         
            (5)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).
         
            (6)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).
         
            (7)  Provedbena uredba Komisije (EU) br. 360/2013 od 18. travnja 2013. o utvrđivanju izvoznih subvencija za meso peradi (SL L 109, 19.4.2013., str. 27.).
      
      
         
            PRILOG
            
               IZVOZNE SUBVENCIJE ZA MESO PERADI KOJE SE PRIMJENJUJU OD 19. SRPNJA 2013. DO 31. PROSINCA 2013.
            
            
                        Oznaka proizvoda
                     
                     
                        Odredište
                     
                     
                        Mjerna jedinica
                     
                     
                        Iznos subvencije
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 komada
                        EUR/100 komada
                        EUR/100 komada
                        EUR/100 komada
                        EUR/100 komada
                        EUR/100 komada
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Napomena: oznake proizvoda i oznake odredišta niza „A” utvrđene su Uredbom Komisije (EEZ) br. 3846/87 (SL L 366, 24.12.1987., str. 1.).
                        Druga odredišta utvrđena su kako slijedi: V03: A24, Angola, Saudijska Arabija, Kuvajt, Bahrein, Katar, Oman, Ujedinjeni Arapski Emirati, Jordan, Jemen, Libanon, Irak i Iran.